khistorydata/jeongjo-sjw-relations huggingface dataset:
정조 13년
趙衍德啓曰禁衛營將官來言今日本營軍兵日次私習云矣敢啓傳曰知道
정조 13년
趙衍德啓曰御營廳將官來言今日本廳軍兵日次私習云矣敢啓傳曰知道
정조 13년
備忘記北虞候金下直長弓一張長箭一部片箭一部筒兒一箇賜給
정조 13년
傳于李祖承曰承旨房仍左承旨爲軍士房
정조 13년
傳于李在學曰十八日分所試取人數甚多勢難一日內畢試武藝廳元內吹兼內吹近仗軍士司僕所屬扈輦隊奉持驛卒明日先試於北營試官則入直摠管任嵂行首宣傳官李儒敬兵曹摠府郞廳各一員承旨一員進去試取入格人頒賞日待令
정조 13년
李祖承啓曰明日北營別試射時承旨一員進去事命下矣何承旨進去乎敢稟傳曰軍士房進去
정조 13년
傳于李亨元曰左副承旨入侍
정조 13년
傳于李在學曰兵曹判書前望單子人之待下批牌招傳授命召
정조 13년
兵曹判書前望單子入之鄭好仁落點
정조 13년
金思穆啓曰兵曹判書鄭好仁牌不進推考傳旨今方捧入而命召傳授一時爲急如是違牌不卽承膺事體所在誠極未安更卽牌招何如傳曰允
정조 13년
李在學啓曰在前別試射時有時原任大臣入參之例今番則何以爲之敢稟傳曰依例爲之
정조 13년
李在學啓曰在前別試射時有宗宰入參之例今番則何以爲之敢稟傳曰依例磨鍊
정조 13년
傳于李在學曰御前吹打依例施賞事分付各營門
정조 13년
傳于李在學曰今番坡州入軍門時摠帥隨率令摠帥明日試射放招搖旗手一體試放別單先爲修入頒賞日大將領率待令事分付
정조 13년
李祖承啓曰今此京外上言二百三十九張內一百十二張分下各該司一百二十七張係是猥濫拔去之意敢啓傳曰知道
정조 13년
傳于李祖承曰政官牌招開政
정조 13년
以濟州牧使啓本應資老人姓名馳啓事傳于趙衍德曰絶海之地老人之事有不可知今日政加資下批三懸鈴下送完伯使卽申飭傳給形止狀聞
정조 13년
有政吏批判書李𡊠進參判具庠式暇參議李勉兢牌不進同副承旨趙衍德進以成德朝爲工曹參判尹謐爲敦寧都正尹秤爲長陵參奉
정조 13년
以記事官李相璜書啓傳于李祖承曰今番陵幸時意有民弊使之摘奸些少執頉竝姑無論其中儲置米會減謂以京廳之未磨勘初不出給役價追給者亦甚麤劣云該倅事雖萬萬可駭行幸穩旋在所參酌其委折先自本道廉探狀聞至於坡州鄕任之作弊大峴里民人亦極痛駭道伯嚴治奉常寺下屬之先詣永陵者勒奪村馬肆虐多端待該提調畢試出來査治事分付該道及該寺
정조 13년
以判敦寧李灃焚黃呈辭傳于李祖承曰給由馬澆奠床備給
정조 13년
以黃海監司狀啓二月朔生靑魚限內不得封進惶恐待罪事傳于李祖承曰勿待罪事回諭
정조 13년
以慰諭御史狀啓會寧等四邑分俵穀物從附近受還事傳于李亨元曰此策辭朝時有面授於語次者則但當默體筵敎參用已例便宜指劃而已今於臨時之後忽有狀請何太遲緩運船一款依狀請爲之事令廟堂三懸鈴嚴飭行會祗受形止卽爲狀聞萬一遲滯當該郵官當査勘以此一體嚴飭
정조 13년
傳于李在學曰當該注書拿處
정조 13년
趙尙鎭以禮曹言啓曰今此監試覆試官以隨駕陪從人中無論三司閣臣承旨備擬事命下矣從二品中只有四員堂下侍從隨駕可擬之人亦爲乏少竝以二望備入之意敢啓傳曰知道
정조 13년
趙尙鎭以禮曹言啓曰今此己酉式年監試覆試試官今方磨鍊堂下無故可擬之人乏少依近例堂上官通融備擬以入而其中時無職名人令該曹口傳付軍職何如傳曰允
정조 13년
李在學以禮曹言啓曰原州幼學朴東尙呈訴內今式年監試初試以終場入格於本道鄕試而啓下榜目中朴東尙之朴字書以李東尙姓字誤書云故取考其原榜則四祖及居住果爲入格的實而朴字之書以李字亦如其呈訴內辭意榜目中姓字誤書處改付標以入而入啓榜目事體甚重姓字誤書未卽覺察誠爲可駭當初修正榜目之試官推考何如傳曰奚特不審而已卽此可知其不能詳細罷職參試官推考可也
정조 13년
李在學以禮曹言啓曰西部居前守門將李喜大爲其十世傍祖故領議政龜城君浚修塚香火事上言而考見文蹟則龜城君討平李施愛亂立功入相而成宗朝爲逆獄所援引安置於寧海府十年謫籍仍死謫所及至肅廟朝故參判李選陳疏訟冤收議大臣命復勳爵初旣以罪死二百餘年之後始許伸冤則易名之典封墓之恩初非可論又況子孫之爲祖先上言者亦或有之而此則旣非直孫爲其旁祖敢此控訴極涉猥越亦違格例恐不可許施上栽何如傳曰今行多藉鄕典故此草記亦甚該詳本事則不但猥越況其旁孫乎初不循例啓下只以事實問於卿者此也大抵龜城之事予嘗有惓惓于中才分也事蹟也決不可仍以泯沒死於謫異於坐死且況伸雪之恩在於肅廟朝云卽此追惜之聖意有可仰認易名之擧雖未遽議竝與一區塋域任其鞠茂甚非所以記存之意墓地之在何處直孫之爲何人家藏文字古蹟之或有傳來與否卿其採摭更爲草記可也
정조 13년
李在學以監試覆試一所應辦官以試所意啓曰今日設場後數券分給時安邊居在喪陳試儒生金彦璣名字混入其中故査其委折則祥原儒生韓命柱借書次給價於甕津儒生金配元冒稱彦璣姓名攔入場中而祥原居金乃眞爲名人禮曹佐郞宋徵一符同居間敎誘賣買云莫重科場有此所犯誠萬萬痛惡韓命柱金配元兩人今方移送秋曹使之依律定罪而宋徵一金乃直從中作奸之罪不可不嚴飭卽令攸司窮覈重繩何如傳曰所犯儒生之嚴刑充軍自是法典令該曹過齋後各別嚴刑究覈以聞宋徵一令該曹嚴問口招如不直告刑推得情斷不可已以此添問目取招可也
정조 13년
李在學以兵曹言啓曰今二月十七日武臣堂上朔試射日次而國忌正日不得爲之之意敢啓傳曰知道
정조 13년
李在學以兵曹言啓曰依下敎隨駕禁軍駕後禁軍及武藝別監內吹兼內吹近仗軍士標下軍兵等處設粥以饋之意敢啓傳曰知道
정조 13년
李亨元以兵曹言啓曰依下敎隨駕禁軍駕後禁軍及武藝別監內吹兼內吹近仗軍士標下軍兵等處設粥以饋之意敢啓傳曰知道
정조 13년
曡李亨元以兵曹言啓曰依下敎隨駕禁軍駕後禁軍及武藝別監內吹兼內吹近仗軍士標下軍兵等處設粥以饋之意敢啓傳曰知道
정조 13년
李亨元以訓鍊都監言啓曰依下敎隨駕將校軍兵等處設粥分饋之意敢啓傳曰知道
정조 13년
曡李亨元以訓鍊都監言啓曰依下敎隨駕將校軍兵等處設粥分饋之意敢啓傳曰知道
정조 13년
李亨元以禁衛營言啓曰依下敎隨駕本營將校軍兵等處設粥分饋之意敢啓傳曰知道
정조 13년
曡李亨元以禁衛營言啓曰依下敎隨駕本營將校軍兵等處設粥分饋之意敢啓傳曰知道
정조 13년
李亨元以御營廳言啓曰依下敎駕前別抄兼內吹及隨駕將校軍兵等處設粥分饋之意敢啓傳曰知道
정조 13년
曡李亨元以御營廳言啓曰依下敎駕前別抄兼內吹及隨駕將校軍兵等處設粥分饋之意敢啓傳曰知道
정조 13년
李亨元以摠戎廳言啓曰依下敎隨駕本廳招搖旗差備將校軍兵等處設粥分饋之意敢啓傳曰知道
정조 13년
李亨元以壯勇營言啓曰依下敎本營隨駕將校軍兵等處饋粥次磨鍊分給之意敢啓傳曰知道
정조 13년
李亨元以兵曹言啓曰今番幸行時隨駕將校軍兵各差備等犒饋依定奪以乾物分給之意敢啓傳曰知道
정조 13년
李亨元以禁衛營言啓曰依定奪隨駕本營將校軍兵等處乾犒饋磨鍊分給之意敢啓傳曰知道
정조 13년
李亨元以御營廳言啓曰本廳隨駕將校軍兵等處依定奪乾犒饋磨鍊分給之意敢啓傳曰知道
정조 13년
李亨元以守禦廳言啓曰今番隨駕招搖旗差備將校軍兵等犒饋依傳敎以乾物磨鍊分給之意敢啓傳曰知道
정조 13년
李亨元以摠戎廳言啓曰今番隨駕本廳招搖旗差備將校軍兵等處依下敎以乾犒饋磨鍊分給之意敢啓傳曰知道
정조 13년
李亨元以壯勇營言啓曰今番陵幸時本營隨駕將校軍兵犒饋事命下矣依例以乾犒饋磨鍊分給何如傳曰允
정조 13년
李在學以都摠府言啓曰今日入直內三廳及武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 13년
李在學以司僕寺官員以一二提調意啓曰依下敎駕轎人夫六名處原賞外木綿各二疋隨駕內外寺員役一百九十七名處原賞外木綿各一疋別施賞之意敢啓傳曰知道駕後待令內寺書吏及首副望牽馬陪各別施賞內外寺官員下人等區別勞役緊歇自差備施賞次別單書入
정조 13년
李亨元以司僕寺官員以一二提調意啓曰依下敎駕後待令內寺書吏朴載儉首副望牽馬陪朴貴得南貴蕃等處各木綿五疋各別施賞隨駕內外寺官員下人等區別勞役緊歇分三等別單書人之意敢啓傳曰知道
정조 13년
李亨元以兵曹言啓曰依下敎今番幸行時隨駕內吹螺赤及龍虎營兼內吹等處木綿依例施賞之意敢啓傳曰知道
정조 13년
李亨元以訓鍊都監言啓曰依傳敎本局兼內吹三十名等處各木綿二疋式依例施賞之意敢啓傳曰知道
정조 13년
李亨元以禁衛營言啓曰依傳敎本營兼內吹三十名等處木綿各二疋依例施賞之意敢啓傳曰知道
정조 13년
李亨元以摠戎廳言啓曰今番坡州入軍門時摠帥隨率令摠帥明日試射放招搖旗手一體試放別單先爲修入頒賞日大將領率待令事命下矣臣廳隨率將校軍兵及招搖旗手等試射放今十七日設行於南小營之意敢啓傳曰知道
정조 13년
李亨元以摠戎廳言啓曰坡州牧吹鼓手三十五名處各木一疋賞給事命下矣本廳木三十五疋使臣營將校眼同宣布德意後一一分給事傳令分付于坡州牧使吳載重處之意敢啓傳曰知道
정조 13년
李亨元以義禁府言啓曰時囚罪人鄭信達杖一百收贖告身盡行追奪流三千里定配照律啓目判付內功減一等事命下矣鄭信達功減一等杖一百收贖告身盡行追奪慶尙道丹城縣碧溪驛徒三年定配而以議啓內辭意具罪目依例發遣府書吏押送配所何如傳曰允
정조 13년
判府事鄭存謙箚曰伏以徧謁九陵孝思旣伸感時躬禋誠禮俱展五日勞動百靈衛護回鑾萬安聖體冞康臣民頌忭曷有其旣伏念臣癱癈末疾逐歲增加今則雖於房闥之間轉動之際作一舁屍樞銜祗肅萬無其望虛縻崇秩日夕兢惶況今輿衛遠戒屢宵經宿凡厥臣工莫不率職奔走而臣獨僵委床簀鬼事將迫舁伏淸路之傍瞻望羽旄亦末由自效區區犬馬之忱無路少伸常分墮矣人理絶矣自悼窮命此何人斯第惟一息未泯職名尙在揆以邦憲焉逭重勘文字塵瀆極其萬萬惶恐而一味泯伏尤增罪戾伏枕悚懍措躬無地玆不敢不冒昧自列仰浼崇聽伏乞聖慈亟降譴罰以警具僚以安微分焉取進止答曰省箚具悉卿懇未參何傷安心調理仍傳曰此批答遣史官傳諭于鄭判府事
정조 13년
己酉二月十六日辰時上御重熙堂左副承旨入侍時左副承旨李祖承假注書趙台榮記事官李相璜金祖淳檢校直提學鄭民始徐有防原任直閣金載瓚檢校直閣鄭東浚原任待敎尹行任以次進伏訖民始等曰多日勞動回鑾萬安伏不勝欣幸而夜間聖體若何上曰別無所損矣命書傳敎曰致祭進去承旨許遞前望單子入之待下批牌招察任命退諸臣以次退出
정조 13년
己酉二月十六日巳時上御重熙堂軍士房承旨入侍時左副承旨金思穆假注書趙台榮記注官金鳳顯記事官李相璜以次進伏訖上曰中宮殿進御行氣二陳湯今姑停止出榻敎上曰兵曹判書入侍賤臣承命出與兵曹判書李文源偕入進伏上曰今番陵幸卿以本兵之長領軍隨駕而軍兵無一致傷此蓋卿有福之效也文源曰一軍一馬俱得無傷罔非自上軫恤之澤矣上曰頃筵有所下敎而蓋凡事每因好時而爲之則爲好故今欲體諒矣文源曰終始生成之澤偏及臣身惶感之極更無仰達矣上曰除卿遞卿皆是爲卿之地矣仍命書傳敎曰資非一品雖不敢顯有陳懇其心則已諒便有宿諾使之間休亦合禮使兵曹判書李文源特姑許遞又命書傳敎曰故大司憲墓致祭承旨同副承旨進去思穆曰在前別試射時隨駕文宰有帿布一巡試射之規矣今番則何以爲之乎上曰依例爲之可也出擧條命退諸臣以次退出
정조 13년
行都承旨趙尙鎭坐行左承旨李在學坐行右承旨金思穆試所進左副承旨李亨元坐右副承旨李祖承坐直同副承旨趙衍德坐直注書金孝建病一員未差假注書徐有聞仕直申光岳在外事變假注書劉師玶仕
정조 13년
李亨元啓曰明日常參經筵取稟傳曰停
정조 13년
李亨元啓曰來二十一日輪對日次矣敢稟傳曰爲之
정조 13년
趙衍德啓曰來二十一日朝參日次矣敢稟傳曰停
정조 13년
趙衍德啓曰大司憲金尙集掌令李秉喆鄭篆呈辭執義李壽咸持平李貞運未肅拜持平姜世鷹在外監察茶時之意敢啓傳曰知道
정조 13년
趙尙鎭啓曰明日洗馬坪南別營南小營隨駕將士別試射時何承旨進去乎敢稟傳曰洗馬坪都承旨進去南別營右承旨進去南小營左承旨進去
정조 13년
趙衍德啓曰訓鍊大將徐有大以別試射試官明日洗馬坪出去矣所佩命召及兼帶右邊捕將命召大將牌傳令牌何以爲之敢稟傳曰仍佩往來
정조 13년
趙台榮拿處代以金膺著爲假注書
정조 13년
金膺著在外代以孫會慶爲假注書
정조 13년
孫會慶在外代以申光岳爲假注書
정조 13년
傳于趙衍德曰左承旨同副承旨入侍
정조 13년
傳于趙衍德曰京畿監司入侍
정조 13년
傳于李在學曰左承旨與副護軍李寬入侍
정조 13년
傳于李祖承曰右副承旨入侍
정조 13년
趙尙鎭啓曰今此試官望中時無職名人令該曹口傳付軍職何如傳曰允
정조 13년
兵曹口傳政事副護軍李章漢副司直李文源
정조 13년
李祖承啓曰卽者漢城府郞廳來言上言回啓例於三日內爲之而判尹李在簡方在試所不得擧行云何以爲之敢稟傳曰令次堂擧行
정조 13년
李在學啓曰漢城府郞廳來言濟州三邑獻民數請出矣敢啓傳曰知道
정조 13년
以趙台榮囚單子傳于李祖承曰放
정조 13년
以統制使狀啓巨濟境海毒熾盛半乾全鰒不敢循例封進惶恐待罪事傳于趙衍德曰勿待罪事回諭
정조 13년
以忠淸監司狀啓牟還加分令廟堂稟旨分付事傳于李祖承曰依狀請施行事回諭
정조 13년
李祖承以北營試官意啓曰臣等以別試射試官來詣北營分所而因衛軍之全數不爲待令許久等待尙未設場事體所在萬萬駭然當該分軍衛將部將竝拿問嚴處何如傳曰允
정조 13년
以分軍部將沈尙之衛將呂善亨拿問嚴勘傳旨傳于趙衍德曰畢試後捧傳旨
정조 13년
趙衍德以義禁府言啓曰今此監試覆試一二所禁亂都事各一員謁聖武科初試一二所禁亂都事各一員洗馬坪南別營南小營別試射時禁亂都事各二員本府入直都事當直入直都事公事回公都事當以十三員分差而無以推移都事宋煥昌李勉齊不仕之代卽令該曹口傳差出假都事三員亦令各別擇差以爲分排之地何如傳曰允
정조 13년
吏曹口傳政事以黃運祚金致和爲禁府都事
정조 13년
李祖承以漢城府言啓曰濟州三邑戊申年民數今始上來依例入錄之意敢啓傳曰知道
정조 13년
金思穆以兵曹言啓曰今此謁聖武科初試時試官望擬入而當品中可擬之人乏少依近例堂上曾經兵使竝擬以入之意敢啓傳曰知道
정조 13년
金思穆以訓鍊都監言啓曰今番幸行時隨駕將校軍兵及武藝別監等犒饋依定奪以乾物磨鍊分給之意敢啓傳曰知道
정조 13년
趙衍德以禁衛營言啓曰明日南別營隨駕軍兵別試射時銅龍門西營兩處當次入直鄕軍先爲試取後替直而外營各處入直軍兵依例除標信出試之意敢啓傳曰知道
정조 13년
趙衍德以摠戎廳言啓曰今番隨駕本廳招搖旗手及隨率將校軍兵等試射放設行後一中以上得中之類別單書入之意敢啓傳曰知道
정조 13년
趙衍德以刑曹言啓曰昨日動駕時東部居童蒙崔秀東擊錚於衛外所當捧供以入而其父光泰護逆情節窮凶絶悖之狀臺閣懲討何等至嚴而勘止編配實是倖逭嚮因其妻之呼籲雖有放送之成命伊時臣曹之覆難可見公議之截嚴則在渠道理固當縮首屛息之不暇而縱妻縱子每每煩籲其放恣無嚴之習萬萬痛駭原情勿施其子冒濫之罪亦當嚴勘而年旣未滿今姑置之何如傳曰放送可也
정조 13년
趙衍德以刑曹言啓曰昨日動駕時西部居良女李召史擊錚於衛外故取考其原情則以爲渠夫車重轔使船爲業而昨秋以柳士興定沙工下送木川縣守禦廳糧餉廳訓局等需米與他私卜竝爲裝載而來至於大洋致敗則水原府一一摘奸後成給立旨矣自糧餉廳捉囚其舅父車輪福自木川捉去其夫車重轔致敗穀物枷囚徵捧將至三朔其夫與其舅分揀放釋云矣車重轔父子以稅穀船主莫重穀物稱以致敗終不準納該邑該營之捉去徵推法理當然前月李召史以此事煩瀆天聽極爲猥越而特以四件內事不請勘治只爲勿施則纔過一朔又復鳴金民習萬萬無嚴此不可每每曲恕原情勿施猥越之罪考律科罪何如傳曰允
정조 13년
趙衍德以刑曹言啓曰昨日動駕時西部居良申郁慶擊錚於衛外故取考其原情則以爲渠之曾祖生時豐德畓定價一百兩許賣於王泰成而只捧三十兩未捧爲七十兩故渠父生時呈于豐德以不報本價而耕食禾利還推本畓矣金光漢買取此畓云故相訟於營本官連爲得訟而王哥等又爲符同抑奪田畓伏乞推給云矣驚動天聽是何等嚴畏之事而田土爭訟自有聽理之官府則乃敢肆然鳴金至請推給者猥越之中尤爲猥越此等民習不可不嚴繩礪他原情勿施其罪狀自臣曹照法勘處何如傳曰民習猥越嚴刑勘懲可也
정조 13년
趙衍德以刑曹言啓曰昨日動駕時南部居良人韓興瑞擊錚於衛外取考其原情則以爲其父福基禁衛營內餉色庫子隨行己亥年反庫時其父及他庫子二三名倂入於無面則仍存庫子次次計捧事奉承傳定式矣壬寅以他庫子之罪除汰本役而逋負之數辦納無望方囚本營未免瘐斃令該營特爲放釋還屬本役以爲從所役計減云矣韓福基之多負營債卽渠死罪而特貸一律仍置實是朝家之寬典而又因他事終至永汰可謂罪上添罪還屬本役次次計減之說已極無嚴而此等蟣蝨之類敢以猥屑之事肆然呼籲民習萬萬痛駭原情勿施其罪狀自臣曹考律嚴勘何如傳曰不死幸耳寧有如許民習不可以爲父訟冤屬之四件內事此不過福基縱子慫慂之致爲先嚴刑一次定配以懲日後可也
정조 13년
趙衍德以刑曹言啓曰昨日動駕時南部居童蒙李碩伊擊錚於衛外故取考其原情則以爲其父常俊以西氷庫世居之故曾經尊位矣同里士人金信默憎其中路之爲尊位初施洞罰終又棘門而又囑捕廳捉去其父故其母懷孕滿朔驚遑落胎而死其父與信默略有言詰其後數日信默之六歲女以瘧疾身死則信默謂以打殺至有告官定配吉州之境其祖母戀子成疾亦在死境特蒙分揀云矣李常俊以殺獄重囚特蒙減死之典實是朝家至仁好生之盛德則不思感祝懲畏之道曾未三年乃敢縱子瀆擾冀其全釋民習誠極無嚴原情內辭緣置之何如傳曰允
정조 13년
趙衍德以刑曹言啓曰昨日動駕時南部居崔仁伊擊錚於衛外故取考其原情則以爲其父昌徵貧不能自存西部書員隨行以瞹昧罪丙午十二月流配會寧府而一自其父赴配之後其母與其兄弟丐乞道路晝夜呼號而其父在謫四年之間消息莫聞矣近聞移配孟山而亦未知死生存歿乞令放釋云矣今正月崔仁伊以此事擊錚而其父昌徵以部吏敢生討錢之計以淫行之說誣告平民罪至流配則其所罪犯不可輕議故其時至請勿施已爲蒙允矣未及帀月又復呼錚少無嚴猥之意者極爲痛惡原情勿施其猥濫之罪所當嚴勘而仁伊年纔十三法不當懲治嚴飭放送何如傳曰允
정조 13년
趙衍德以刑曹言啓曰昨日動駕時南部居良人李得性擊錚於衛外故取考其原情則以爲渠之祖父受國厚恩以至于其兄則渠雖冥頑無知亦豈無感激於其間而渠之老母昨年身死乞蒙天恩云矣得性以此干恩猥屑之說至煩天聽者不啻屢次連加嚴斥而少不知畏一向瀆擾如此民習無嚴之中尤爲無嚴不可尋常處之原情勿施自臣曹考律嚴勘何如傳曰一邊上言一邊擊錚寧有如許民習爲先嚴刑一次從重勘律以懲日後可也
정조 13년
趙衍德以刑曹言啓曰月前因壯勇營甘結忠淸道淸安縣徒二年半定配罪人金巨福逃還京中毆打本營卜馬軍罪巨福嚴刑一次移定配所於黃海道長連縣當該配所官分付本道指名現告後令該府處之事草記蒙允後行會本道矣卽接忠淸監司權移文則當該配所官以淸安縣監李宗魯修成冊回移矣李宗魯係是朝官移義禁府處之何如傳曰允
정조 13년
趙衍德以刑曹言啓曰昨日動駕時京畿楊州居良人孔成仁等擊錚於衛外故取考其原情則以爲樓院民人近千戶資生之道只有東北魚商旅客主人一條路而已以其煙價餘利聊作命脈者已至屢百年之久而一自東村旅客設立後依備局定式備給煙稅各安其業矣東村人不有定式勒執魚駄操縱抑買東村民則收稅又專利樓院民則納稅又失利革罷都庫通共和買計給煙價各安其業事永成節目使此失業之氓得蒙天恩云矣樓院民人今正月以此事擊錚而四件外猥濫呼籲之罪其時已爲嚴刑懲礪則曾未幾何又復瀆擾民習萬萬無嚴其愚頑之罪自臣曹考律重勘至於本事因北人之擊錚備陳都庫勒買之弊樓院人之稱冤別無異同自京兆此亦嚴加禁斷何如傳曰允民習可駭嚴刑懲罪可也
정조 13년
趙衍德以刑曹言啓曰昨日動駕時全羅道金堤居幼學金相臣擊錚於衛外故取考其原情則以爲本郡洪山面六十餘結田畓自初民人起墾處劃給於昭顯宮而自宮收稅時衿給於慶淑郡主房矣及至戊申罷宮後還屬戶曹納稅而具姓兩班卽郡主房後孫謂以此土乃本房免稅處又稱奉祀條斥賣於京居李家其若奉祀條則豈有買賣而豈有自戶曹出稅之理乎本以無土罷宮後還屬戶曹明若觀火而內需司報辭內詳考各宮房都啓下單子則昭顯宮慶郡主房元不入於有土秩其無土更無擧論報來則其爲無土今已判斷官稅外俾無私稅徵捧之弊云矣金相臣之以此事呈訴法司亦已屢次此係久遠難覈之事且是有主轉賣之物而忽生攘奪之計敢爲呈辨之擧者民習痛駭前後皆自臣曹嚴辭退斥藉曰衆民稱冤之事金相臣一人每每獨當健訟如此明有中間受貽擔當之迹此等無賴之類不可但以猥越治之原情勿施其罪狀自臣曹重勘何如傳曰民習痛駭下送本道監營嚴刑懲戢可也
정조 13년
趙衍德以刑曹言啓曰昨日動駕時全羅道靈光郡法聖倉漕卒河載弘擊錚於衛外故取考其原情則以爲廣興別營兩倉則稅穀未上納前每石剩米三升加升米五升色米三合磨鍊定式外加徵者爲十餘石所謂剩米乃是倉官所食而庫直之欺官潛食爲二三斗也軍資監則打石定式每石八合而元穀未納前漕船則每一船加外四石勒爲拔去京船則六石拔去故京江船主三南漕卒不能支保云矣倉屬之科外濫徵安知無此弊而赴訴該司從便釐革事理當然而乃敢以如此瑣越之事至有煩籲天聽之擧其頑濫無嚴之習不可不嚴懲原情勿施罪狀自臣曹照法重勘何如傳曰民習痛駭下送本道監營嚴加懲治可也
정조 13년
趙衍德以刑曹言啓曰昨日動駕時全羅道全州居貢生崔命淳擊錚於衛外故取考其原情則以爲昨年七月代其弟本府結錢色上納錢四百兩運置於旅客主人方弼國家則弼國從中偸弄只給一百三十兩其餘遷就不給故自本府捉囚其父與弟乞令推給毋失公貨云矣近來鳴錚之類猥雜無嚴之習萬萬痛駭而未有如崔命淳者矣結錢之不卽上納留置私家任其偸弄吏習固已痛惋而昨冬該道移文內結錢則該吏雖已準納食主人之乾沒公貨亦甚駭痛卽爲準徵以給云故方弼國方自臣曹拘囚杖督則不待推給此等微屑之事敢爲驚動之擧不可以尋常猥越勘治全州吏崔命淳原情勿施自臣曹各別嚴勘以爲懲他之地何如傳曰民習可駭嚴刑一次後勘懲可也
정조 13년
趙衍德以刑曹言啓曰昨日動駕時黃海道海州居良女金召史爲其夫趙命得殺獄擊錚於衛外所當捧以入而此獄今正月因本道再査啓本臣曹覆啓判付內若嫂若妹之失行如許則羞極憤極極意下手在常情雖似無怪縳之打之至於致死區別償命焉可已乎況諸招各證旣歸於命得原情二字非可遽議令道伯姑先各別訊推期於輸情事判下則趙命得之尙今抵賴固已痛惋而反生僥倖之望纔過一月縱妻呼籲者究厥情狀萬萬痛惡原情勿施金召史所當論勘而事屬爲夫參酌放送何如傳曰允
정조 13년
趙衍德以刑曹言啓曰昨日動駕時黃海道海州居良女沈召史爲其子崔惡才殺獄擊錚於衛外所當依例捧供而其子崔惡才以獄卒稱以踰門例錢侵徵新繫罪囚以其所着枷端縳束兩脚跌觸墻頭缸傷喉吭終至過十日致命聽令擧行者雖云李從奉恐喝指使者卽是崔惡才論其手勢慘毒非比尋常殺越而曾於乙巳入於本道錄啓判付辭意至爲截嚴則屢行同推尙今賴固已萬萬獰頑而今於歲月稍久之後敢生推諉掉脫之計變幻事實縱毋煩籲者尤極無嚴原情勿施更加各別嚴訊期速取服之意分付該道道臣何如傳曰允
정조 13년
趙衍德以刑曹言啓曰昨日動駕時平山居童蒙朴甲應擊錚於衛外所當捧供以入而取考曹上配案則其父師嚴以主張校論鄕中失和罪丁未秋至登道啓因特敎定配蔚珍縣矣鄕戰者刑配國法至嚴則從輕勘律在渠倖逭而不思懲猥猶復跳踉昨年四月縱子呼籲只令勿施則又復鳴錚極爲無嚴原情勿施其荐犯瀆擾之罪固當重勘而甲應年旣未滿今姑置之何如傳曰允
정조 13년
趙衍德以刑曹言啓曰昨日動駕時咸鏡道安邊居良人金千福擊錚於衛外故取考其原情則以爲渠等生涯者專爲漁商矣一自栢洞旅店創設後店人不有定式要路執百般操縱多日滯留勒定半價故魚商每爲狼狽北民失利流亡呼冤載路則本道巡營屢次文移於京兆而連有革罷都庫之回移而店人輩一向橫拏故昨年監賑御史下來時北民遮路泣訴則御史詳知其民瘼此後則依定式計給煙稅於店人處魚商任其所往斥賣市上之意粘移京兆矣店人等如前侵虐終不通同和買一依定式商稅則捧食物種則任意發賣事冀蒙天恩云矣觀此所供旣是四件之外則固當勿施勘罪而事係民瘼不可但以猥越置之雖以本事言之稅錢定式之後都庫之弊難保其必無故臣取考京兆文案則昨年該道道臣與監賑御史果因北人之呼訴以革罷都庫勿復勒侵之意俱爲文移於京兆然則旅客主人榷利操縱之弊果是實狀稅錢則依式準收物種則任其行賣一遵定式毋敢違越之意自京兆各別嚴飭禁斷何如傳曰允
정조 13년
趙衍德以刑曹言啓曰昨日動駕時忠淸道禮山居良人南智元擊錚於衛外故取考其原情則以爲前經歷成隅遷其母葬於先塋壓腦之地故其父泰興掘去成塚而依法典定配於全羅道茂長縣矣其兄禮元去丁未二月鳴金籲天特下處分徒年減律更蒙天恩得蒙放釋云矣私掘罪人之杖流三千里自是國典而特命減等實是曠絶之隆恩則在渠道理一心感泣縮伏屛息不敢更有他意而今又縱其次子換名呼籲至請全釋者民習痛惋此等之類不可以四件內事循例捧供原情勿施南智元自臣曹從重勘罪何如傳曰允
정조 13년
趙衍德以刑曹言啓曰昨日動駕時忠淸道鎭川居幼學金泗潤擊錚於衛外故取考其原情則以爲渠祖天柱當戊申三月見逆賊之璟來據本邑不勝驚痛與弟天章與子聲秋倡結同志來到官門渠從祖天章權稱把摠冒死排入渠祖爲凶鋒所擊頭惱破碎渠之從祖爲賊矢所中創劍亂刺渠父聲秋破面裂鼻故其時渠之從祖天章贈職旌閭劃給祭需渠祖天柱渠父聲秋各給復戶與勳卷褒賞之典固已罔極至於昨春有戊申倡義之泯未褒揚者搜訪以聞之時一鄕上下枚擧渠之祖與父事實呈于巡營矣及見關文之來到者則以故將校金千柱子孫食物存恤天恩誠爲罔極而當初冒稱把摠雖關士族之廉防而事在倉卒不能暇及冒沒自稱則本非軍校據此可辨又以勳錄言之渠祖天柱以學生懸錄則元非將校不待多辨而自明將校二字實出無根之說特命釐正云矣毋論權差實差渠祖天柱與其從祖天章俱能自爲把摠倡義殉身則將校之稱在渠家實爲光鮮之事而有若被衊伸雪者然敢請將校稱號之釐改而有此猥越籲天之擧民習極爲駭然原情勿施何如傳曰允
정조 13년
趙衍德以刑曹言啓曰昨日動駕時忠淸道全義居幼學金重大擊錚於衛外故取考其原情則以爲渠卽上洛府院君金士衡之十三代孫永嘉府院君金壽童之八代孫而渠雖貧殘流離曾無軍保雜役之侵及矣不意昨年本邑勒定於收米之役特免賤役保存門戶云矣眞有可藉之端呈訴營邑未爲不可而敢以此等猥屑之說無難瀆擾於崇嚴之下者萬萬無嚴原情勿施四件事外鳴金煩籲之罪自臣曹考律嚴勘何如傳曰民習可駭嚴刑一次後懲治可也
정조 13년
趙衍德以義禁府言啓曰黃海道豐川府安山驛徒二年定配罪人具彝錫子禮承上言判付內依願放送事命下矣具彝錫卽爲放送事分付該道道臣之意敢啓傳曰允
정조 13년
趙衍德以義禁府言啓曰平安道渭原郡定配罪人李基正子徽鑑上言判付內依願放送事命下矣李基正放送事分付該道道臣之意敢啓傳曰知道
정조 13년
刑曹啓目擊錚人李召史原情云云所供如此上裁何如判付啓令道伯親執詳査論理狀聞後處爲良如敎又啓目擊錚人李承健原情云云所供如此上裁何如判付啓令道伯申飭山所官摘奸公決爲良如敎又啓目擊錚人閔召史云云所供如此上裁何如判付啓令道伯詳査狀聞爲良如敎又啓目擊錚人韓廷煜原情云云所供如此上裁何如判付啓令道伯詳査公決俾無更訴之弊爲良如敎
정조 13년
京畿監司啓本驪州居幼學金慶興擊錚委折捧供判付啓令道伯如有可原之端論理狀聞事分付爲良如敎又啓本平壤居良女李召史擊錚委折捧供判付啓令道伯詳査如有可原之端論理狀聞爲良如敎又啓本黃海道平山居良女張召史擊錚委折捧供判付啓令道伯詳査如有可原之端論理狀聞爲良如敎又啓本平壤居良人康成大擊錚委折捧供判付啓令本道伯詳査如有可原之端論理狀聞爲良如敎又啓本平壤居良人李好成擊錚委折捧供判付啓令本道伯詳査如有可原之端論理狀聞事分付爲良如敎
정조 13년
以京畿監司啓本猥濫擊錚之類取其所供撮其挭槪後錄事判付內四件外違格一倂勿施坡州田土事卿其詳査如果有稱冤之端論理報該營爲旀交河安學妻閔召原情卿其詳閱文案論理狀聞爲旀北部金昌成高陽金奉悅等段猥濫莫甚刑推一次懲勵爲旀醴泉尹尙協段猥濫自猥濫民習自民習以此原情文移該道逐條釐弊後形止使之狀聞此啓本還下送
정조 13년
以京畿監司啓本果川居良女金召史擊錚委折査實事判付內日前以完伯審理之遲滯亦有飭諭昨秋行査之事何至今不爲登聞乎申飭道伯斯速査啓事令該曹知悉爲良如敎
정조 13년
以京畿監司啓本安峽居幼學李重喆擊錚委折査實事判付內無論獄情訟理年七十人作爲元犯一向牢囚大是法典之外其委折令該曹査問該道待報來卽爲具由草記爲良如敎
정조 13년
京畿監司趙鼎鎭疏曰伏以仙寢禮謁分日祗行聖后忌享冒寒親將雨露之宸感克伸芬苾之孝思不匱晨夕勞動越五日而回鑾萬安聖念攸曁三軍挾纊淸蹕所駐窮民息肩欣欣相告之忱小大惟均如臣無似忝叨藩寄雖未能對揚德音而區區攢祝曷有其已仍念臣弗職之罪可勝哉遠陵幸行正値解凍之際此時川梁慮在疎虞京貢變通後便是一初規模則董督之節不容少緩且況橋路修治之責特寢騎郞之出去一委之道臣凡所擧行尤宜惕念而緣臣無狀莫重檢飭之行徒費一番來去未能十分審愼乃於前驅涉川之際致有蒼黃罔措之事當此時也有司之臣惟宜卽地就戮以礪鑾路群贍何待乎相奏臺箚而惟殿下曲費恩敎過加寬貸不惟不罪竝與其職而自如也古人於乘輿之行有云船危而橋安今臣則奉職昏昧飭工慢忽於其莫大莫敬之役自犯不忠不誠之科烏在其橋安之義乎是其罪比昨秋雨後船艙事不啻加倍而獨不以前道臣之所被罪者罪臣刑政斑駁公議駭惑此臣所以滿心悚慄有靦於山藪之歲而自分於鈇鉞之誅者也多日陪班求死不得敢以負罪之身仍帶按藩之任臣心跼躋已無可言路觀指點其謂斯何內下豹皮又及此際有罪未勘無勞受賜以朝家愼賞必罰之政豈有是耶且惶且恧蓋無所措隨蹕還營已過數日閉衙泥首惟俟大何玆敢冒死呼籲仰請當律伏乞聖慈俯賜鑑諒將臣藩職先行鐫削仍下攸司亟施嚴勘使法有行而罪有懲千萬至祝臣不任屛營祈懇之至
정조 13년
以京畿監司趙鼎鎭上疏傳于趙衍德曰不但乙丑長陵幸行時有宥過而論賞之擧新院之橋亦不但自來不實雖以昔日陪駕時仰覩事言之有捨橋涉川之已例高陽行殿入侍對伊時以至堂官繡衣奉命者說此道此事況於再昨年動駕時以此橋之過加高廣駐驆橋頭記過造橋諸卒欲爲嚴勘而參酌退送此亦仰體先朝御新院晝停時下敎也且況今當事異於全頹穩穩行事則爲道伯者但當以臺言付之官箴泯默自在而已焉敢章皇爲說冒進辭疏乎從重推考此上疏還下送
정조 13년
己酉二月十七日辰時上御重熙堂左承旨同副承旨京畿監司同爲入侍時左承旨李在學同副承旨趙衍德假注書徐有聞記注官金鳳顯記事官李相璜京畿監司趙鼎鎭以次進伏訖上曰爲問高陽軍丁事使之入侍矣軍額中疊役幾何鼎鎭曰六百餘名矣上命在學書傳敎曰民少軍多何邑不然而未有甚於本郡今日召見畿伯見其所抄笏記比之元戶口數軍額疊役至於六百餘名之多況臨郡時對父老亦旣設言今豈可不踐乎如欲換定是以該郡之弊移他邑他邑之民得無向隅之歎乎疊役六百名就元軍摠稍歇名色中特竝減除其中不得不給代處令廟堂商確給代後形止草記事分付如是釐正出於拔例蘇救之意則此後雖一名半名有加定之事添把之擧則當該地方官施以重律道伯亦難免其責設或有京司公文狀請稟旨然後許施事亦爲分付仍以此傳敎及時在軍摠揭板本郡鼎鎭曰今番永陵幸行時新作路事役不少而高陽居前守門將金鼎燁自費財力募民修治雨雪泥濘之餘遂成坦路其在酬勞之道合有褒賞之典故敢此仰達矣上曰加資可也出擧條上曰繕工提調李秉模宗簿提調李文源相換出榻敎命在學衍德讀公事書判付訖命退諸臣以次退出
정조 13년
己酉二月十七日未時上御重熙堂左承旨與副護軍李寬入侍時行左承旨李在學假注書徐有聞記注官金鳳顯記事官李相璜副護軍李寬以次進伏訖上問職姓名寬奏職姓名上曰年甲幾何寬曰今年爲七十七矣上曰登科在何年乎寬曰乙亥道科以賦爲之矣上曰尙能誦其題誦其文乎寬曰可以記誦矣命誦奏訖上曰年久後能誦乃爾老人之聰誠稀貴矣有孫幾何寬曰獨子二孫又有曾孫外孫合爲十餘人且經回婚禮矣上曰可謂稀罕之福矣上曰所居何地寬曰居在安邊矣上曰北道饑荒民事誠憫然賙賑之方可得其宜而能使饑民不至顚連云耶寬曰聖恩如天擧免頷顑矣上曰北道士子之赴擧者多耶寬曰然矣上曰老人食宿想不若少壯時果如何也寬曰尙善飯矣上曰飮酒乎寬曰數三盃則飮之矣上曰當賜之酒饌退待政院可也命退諸臣以次退出
정조 13년
己酉二月十七日酉時上御重熙堂右副承旨入侍時右副承旨李祖承假注書徐有聞記事官李相璜待敎金祖淳以次進伏訖上曰北營射放畢試與否知入賤臣回奏曰已畢試云矣上曰再明日宗宰望持入賤臣承命出持入命書傳敎曰以北關民事何嘗夙宵弛心而近見繡啓歲後民困可知其甚於歲前加之有輪疾間多死亡云蓋因饑乏爲祟豈可以繡衣之姑無更請一向泯默乎前劃穀物之不足觀於狀辭瞭如指掌加劃南關穀數千石期於鱗次轉輸南穀之不敷亦非不念而目下事勢南與北顯有淺深況南關則猶有他道藉賴之岐者乎須將此意自廟堂行會道伯處切勿以加劃持難到關卽時裝送事一體申飭初意則南穀加劃之代欲令以北船在嶺邑者加裝準給而嶺民之弊豈忍恝視北船亦未必尙留然則添劃南關之策如之何爲可論理回啓事廟堂知悉加劃一款先卽三懸鈴分付繡衣處使頷顑之類得有所恃又命書傳敎曰宗宰望筒武臣無以排擬亞將中時帶摠管人許遞命退承史以次退出
정조 13년
行都承旨趙尙鎭慕華館試所進行左承旨李在學南小營試所進行右承旨金思穆坐直左副承旨李亨元南別營試所進右副承旨李祖承坐同副承旨趙衍德坐直注書金孝建病一員未差假注書徐有聞仕直申光岳在外事變假注書劉師玶仕
정조 13년
金思穆啓曰明日別試射相値視事頉稟之意敢啓傳曰知道
정조 13년
趙衍德啓曰大司憲金尙集掌令鄭篆呈辭執義李壽咸武二所進去掌令李秉喆武一所進去持平李貞運傳旨未下持平姜世鷹在外監察茶時之意敢啓傳曰知道
정조 13년
趙衍德啓曰今番幸行時安義幼學李峻明居昌幼學愼道弘上疏守護軍朴得通津校生李世漢上言不由政院直呈當直有違格例自本院直爲拔去之意敢啓傳曰知道
정조 13년
傳于金思穆曰右副承旨入侍
정조 13년
傳于金思穆曰試官李弘遠代李潤謙爲之
정조 13년
兵曹口傳政事副司直單沈豐之
정조 13년
兵曹口傳政事僉知單李潤謙
정조 13년
以都摠府寶劍望筒傳于金思穆曰試官及懸頉摠管許遞與未差之代前望單子入之待下批牌招察任前望書入時各所試官及宗宰受點人衆所共知情病外書入事分付
정조 13년
以武所監試官朴天衡徐美修李貞運牌不進罷職傳旨傳于金思穆曰本職許遞都憲處義亦欲一遞許遞
정조 13년
以金方行囚單子傳于趙衍德曰令次堂捧供
정조 13년
以禁府刑曹北關罪人徒流案傳于趙衍德曰高原閔心爀端川李彙移配關東利城崔雲羽放明川崔鍾岳移配關西富寧朴鳳興移配嶺南永興鞠廷獜元好恭姜德萬高原吳興祚安義允定平金處弘德源金守甲金春起朴今石安邊金爾鼎三水金漢升端川姜弼周洪原玄完得文川梁晟甲山田奉宅富寧鄭辰太放定平李士珍永興朴處儉三水崔昌祚金益彬鏡城鄭時乭北靑婢士今高原邊得賢文川奴四得安邊李夢日明川金正采刑放洪原金宗麗三水韓德奉令道伯嚴刑準三次放送文川李大秀永興劉遇良刑推一次放送德原朴啓得文川宋仁斗嚴刑三次放送會寧李德海洪原金履玉穩城朴昌漢會寧洪烈曾移配他道端川崔天用依朴啓得例施行北靑黃道揆嚴刑一次其矣本鄕永定官奴定平柴敬春移配畿驛穩城健一範升移配關西極邊明川申榮祖鄭大仁利城韓道興移配關東吉州鄭潤煥刑推一次押送卽其地方保授更勿投足京城端川申福希朴黃連安邊金正鍊高原任希祖定平任德祖移配海西明川李邦喆令道伯嚴刑一次放送吉州朴好中本事䵝昧不可以元犯論放送吉州李常俊自初已知䵝昧嚴刑一次放送利城趙鳳元相考四丹配所竝爲放送慶源鄭尙郁已知事實特放洪原吳性直異於官長與同類之罪刑放事分付諸道利城鄭致景移配湖西安邊黃一哲洪原林有蕃永興李春三嚴刑放送文川金萬京三水奴山白高原金聲爀永興金振河令道臣捉來嚴刑準三次放送安邊文昌燁定平姜文翊文川崔寅煥移配關西定平奴介發北靑朴貴太安邊朴瑞源甲山成經漢洪原崔興得文川權仁得北靑李以良利城兪漢日移配畿邑利城盧日禧定平金光五文川金乭金定平僧和連移配嶺南德源申作蘭金北靑金成土端川白貴三利城李廷燮永興權㸇嚴刑準三次放送茂山申載權慶興尹昌海洪原李言昌德源朴秀禎移配湖南永興吳克亨甚於崔昌祚移配畿邑鏡城趙國成移配關西邊地永興崔貴才不過隨從放安邊安昌百移配湖西
정조 13년
以慶尙監司狀啓北運穀致敗於寧海府該地方官及嶺運差使員令攸司稟處事傳于趙衍德曰人物雖幸無恙穀包亦不夥然而觀於拯出之數當初裝載之不實可知當該地方官及臭載邑地方官竝令廟堂草記勘罪此後另加嚴飭更勿如是
정조 13년
趙衍德以禮曹言啓曰李喜大上言回啓草記批旨內今行多藉卿典故此草記亦甚該詳本事則不但猥越況其傍孫乎初不循例啓下只以事實問於卿者此也大抵龜城之事予嘗有惓惓于中才分也事蹟也決不可仍以泯沒死於謫異於坐死且況伸雪之恩在於肅廟朝云卽此追惜之聖德有可仰認易名之擧雖未遽議竝與一區塋域任其鞠茂甚非所以記存之意墓地之在何處直孫之爲何人家藏文字古蹟之或有傳來與否卿其採摭更爲草記可也事批下矣取考其家藏譜牒則龜城無子而以其被罪不敢立後其墓則在於京畿楊州地云龜城之謫死異於坐死誠如聖敎況又旣蒙伸雪已復勳爵則今以紀功之聖念追惟先朝之往事使其坯土之藏得蒙樵牧之禁者亦惟在上處分有非自下容議而至於上言人李喜大爲其傍祖若欲禁護則修塚香火在渠自爲何待呼籲而顯有藉重之意不無希覬之望此不但格外猥越而已宜有科罪以懲日後伏惟上裁傳曰卿言好矣李喜大科罪至於龜城墓守塚禁樵等事嚴飭地方官着意擧行以示朝家紀存之意可也
정조 13년
趙衍德以吏曹言啓曰南部居幼學李寅郁上言判付內旣有先朝兩次特敎調用之承傳則何不收用乎令吏判招見詳問後草記事命下矣招見李寅郁父義寬詳問則以爲先大王朝辛卯年間適聞入侍人所傳之言有嵩善君灇孫調用之命且於請建肇慶廟諸儒生入侍時渠以首倡人同爲入侍親承調用之敎而尙未蒙收錄之恩今年已滿八十冀被加資之典敢此仰籲云矣取考承傳錄則元無所載且加資之法自有年限格外干恩事涉猥越而年旣八十依他人例施以除一階之典何如傳曰承傳之外聞是事蹟如許年過八十云特給一資可也
정조 13년
趙衍德以吏曹言啓曰觀此各人等上言內辭緣則金川軍官金德實父僉知得聲年八十九楊州幼學吳偉父僉知鼎煥年八十八廣州忠義衛全德守父忠義衛時益年九十二安峽幼學金聖濟父通政錫明年九十洪川幼學龍有瑞父嘉義震熙年九十五竝願被資之典云富平幼學李命吾母申氏年九十特施封爵之典云而朝官年八十士庶年九十士族婦女年九十每於歲首各道抄啓旣有定式則其所見漏若是夥然未知有何委折而近來遐土民習或不無冒年干恩之弊不可以其矣上言有所準信移關各該道査實報來後稟處何如傳曰允
정조 13년
趙衍德以吏曹言啓曰觀此各人等上言內辭緣則開城府幼學李陽郁父嘉義徽東年九十三而今番文蔭武年七十加資之時獨未霑天恩更加一資俾蒙洪造云豐德閑良劉泰昌父通政時英年七十九願施優老之典特加一資云瑞山幼學李晟源父朝散大夫志輔年八十三廣州幼學李重光父朝奉大夫載昹年八十二西部幼學尹之五父朝奉大夫榮祖年八十二長湍幼學金弘璧父朝奉大夫景泰年八十二衿川幼學李春載父朝奉大夫奎泰年八十一廣州幼學韓宅維父朝奉大夫命徽年八十六竝願蒙加資之典矣徽東則以曾經朝官屢被恩資至於年前又加一階今無可施之典且與今番文蔭武收錄之擧事件各異則敢稱天恩之未霑更冀格外之濫賞事極屑越時英則年未滿八十而冒瀆天聽誠極無嚴志輔等則加資旣有年限郞階本非實職而以是干恩事係格外年前一二恩資或因特敎則援此爲例尤爲猥越上言內辭緣竝勿施何如傳曰允
정조 13년
趙衍德以吏曹言啓曰觀此各人等上言內辭緣則南部幼學李鍾淳父通德郞益煥年八十淸安幼學劉彦宅祖通德郞景龍年八十六鎭川幼學劉宅中祖幼學鼎坤年八十七西部閑良李學懋祖出身重珍年八十順天幼學鄭煥奎祖幼學洌年八十六振威幼學元復常父幼學權年八十西部幼學申在漢父幼學㯳年八十一南原幼學金樂珪父幼學硈年八十四長湍幼學禹世準父幼學鼎鉉年八十九龍仁幼學鄭奕濟父幼學鏘年八十四楊根幼學李宜孫父幼學彦謙年八十三楊根幼學趙東赫父幼學希壽年八十廣州幼學尹顯相父幼學國馨年八十六大興幼學朴亮煥父將仕郞宗國年八十六陽城幼學崔秉玉父幼學必泰年八十三春川幼學李鋏父將仕郞仁基年八十九醴泉幼學嚴尙孝父幼學重昌年八十二長湍幼學趙世玨父幼學尙衡年八十八稷山幼學金載徽父通德郞年八十一廣州幼學李德仁父將仕郞世根年八十四原州幼學申㫾父幼學思問年八十九開城府幼學李命大父忠義衛思允年八十二廣州幼學金時暹父幼學聖徵年八十六坡州幼學白師中父幼學尙昱年八十一南原幼學申義宅父幼學思相年八十五東部良人李光濟父出身就藩年八十八楊州幼學韓宗燁父幼學世謙年八十一稷山幼學沈命稷父幼學霶年八十狼川幼學金繼喆父幼學光悅年八十七陰竹幼學金廷耉父將仕郞光玉年八十一南部幼學李憲吉父通德郞英幹年八十三南陽幼學徐有謹父幼學東秀年八十八竹山幼學李瑞豐父將仕郞凝道年八十九竹山幼學權瑢父從仕郞怡年八十五龍仁幼學李宜春父幼學世柱年八十一谷山幼學李師默父幼學元植年八十六平山幼學李貞弼父幼學壽仁年八十一廣州幼學李成憲父將仕郞年八十二南陽幼學韓命紹父幼學道文年八十五廣州幼學李德興父幼學廷雲年八十五長湍幼學尹東翼父幼學就觀年八十四春川幼學李法萬父將仕郞鎰年八十五竝願被資之典矣士庶年八十除一階元有階者加一階載在法典今亦依此施行何如傳曰允
정조 13년
金思穆以兵曹言啓曰明日春塘臺別試射時本曹堂上侍衛不可不備員參知未差之代令該曹口傳差出以爲備員之地何如傳曰允
정조 13년
吏曹口傳政事以曺允大爲兵曹參知
정조 13년
金思穆以兵曹言啓曰春塘臺親臨別試射時禁軍別將領率禁軍當爲侍衛而別將李東曄謁聖武科初試試官進去依前例以一番內禁衛將卞至健兼領擧行之意敢啓傳曰試官以行副護軍任嵂進去原單子改付標可也
정조 13년
金思穆以兵曹言啓曰廣州居幼學李英漢上言啓下臣曹而限內不爲現身依定式勿施之意敢啓傳曰知道
정조 13년
金思穆以武一所試官意啓曰今日本所柳葉箭應射擧子自天字至帝字半字合爲三千九百十二人擧子數多殿試期迫加設四貫革試取之意敢啓傳曰知道
정조 13년
金思穆以武一所試官意啓曰今日臣等來會試所平明開場而本所擧子捧單數自天字至帝字半字元數三千九百十二人先自柳葉箭試取之意敢啓傳曰知道
정조 13년
金思穆以武一所試官意啓曰今日本所柳葉箭應射擧子自天字至陽字合一千六百人內入格爲八十九人之意敢啓傳曰知道
정조 13년
金思穆以武二所試官意啓曰臣所擧子自天字至師字半字捧單原數合爲三千七百十二人今方開場而擧子數多在前如此之時有先取柳葉箭之規貫革亦有加設之例原貫革外四貫革加設試取之意敢啓傳曰知道
정조 13년
金思穆以武二所試官意啓曰臣今日自天字至露字柳葉箭試取入格一百五十九人未及試取一千八百六十二人日暮姑停之意敢啓傳曰知道
정조 13년
金思穆以南別營命官意啓曰禁衛軍兵別試射時應放之數爲一千四百七十九名試場狹窄僅容砲貫十處一日之內勢畢試自前有南別宮隔墻火藥庫分設之例今亦依此加設砲貫革五處之意敢啓傳曰知道
정조 13년
金思穆以訓鍊都監言啓曰今二月十九日春塘臺殿座時因兵曹節目金虎門軍七十五名弘化門軍七十五名除出一百名把摠金百彬哨官李甲會率領觀豐閣前路列立馬路作五十名哨官李運祥率領各門及春塘臺下排立雜人一切嚴禁事畢後各還直所而竝待標信擧行之意敢啓傳曰知道
정조 13년
金思穆以禁衛營言啓曰明日春塘臺試射時銅龍門入直把摠韓應儉哨官吉殷春西營入直哨官徐在淵以隨駕將官當爲進參矣應射間銅龍門哨官金相玉西營哨官尹瀅依例代直而事過後還爲替直之意敢啓傳曰知道
정조 13년
趙衍德以刑曹言啓曰昨日動駕時忠淸道大興居幼學成夢鎭擊錚於衛外故取考其原情則以爲渠祖胤儉壬寅發配甲辰蒙宥而姓名不入於歲抄中子孫私情不勝抑鬱連呈上言見阻喉院而渠祖年今八十奄奄氣息朝暮將盡一縷未泯之前姓名三字若不得一經聖鑑則死爲不瞑之恨云矣成胤儉所坐是何等關係而乍竄旋宥實是朝家之失刑歲抄見拔尤是義理之峻嚴則近來防隄不嚴釁孽無懲憑藉歲抄落漏之說敢爲自衒干恩之計渠若有一分嚴畏之心固當屛首縮伏之不暇而乃敢縱其孫籲天極爲於恣胤儉不可無別般嚴懲之道其孫夢鎭爲先自臣曹照律重勘何如傳曰自其時已知其無足責今番加資亦有提敎蓋無關於隄防原情只令勿施
정조 13년
趙衍德以刑曹言啓曰因罪人崔光泰子童蒙秀東擊錚原情勿施事草記批旨內於送可也事命下矣光泰罪犯凶悖之狀已悉於前後草記中而近來隄防不嚴釁孽生心罪犯護逆名編配案者隨其呼籲遽議參恕則竊恐法紀由是而蕩然醜類由是而無懲成命之下奉行無路惶恐敢啓傳曰依前下敎於送可也
정조 13년
趙衍德以刑曹言啓曰猥濫擊錚罪人李得性勿施請勘事草記批旨內一邊上言一邊擊錚寧有如許民習爲先嚴刑一次從重勘律以懲日後可也事命下矣依下敎爲先各別嚴刑而取考其律文則大典通編訴冤條有曰事係微細可呈該司而冒濫上言事理重者依上言書詐不以實律論杖一百徒三年得性依此律原春道江陵縣定配所卽爲押送之意敢啓傳曰知道
정조 13년
趙衍德以義禁府言啓曰因刑曹啓辭淸安縣監李宗魯移本府處之事允下矣李宗魯時在任所云依例發遣府羅將拿來何如傳曰允
정조 13년
趙衍德以義禁府言啓曰咸鏡道徒流案中高原郡勿限年定配罪人閔心爀移配關東利城縣定配罪人崔雲羽放端川府定配罪人李彙移配關東明川府定配罪人崔鍾岳移配關西富寧府定配罪人朴鳳興移配嶺南事命下矣崔雲羽卽爲放送事分付該道道臣而閔心爀原春道蔚珍縣李彙江陵縣崔鍾岳平安道昌城府朴鳳興慶尙道泗川縣竝移配而仍前罪目卽爲發遣府書吏羅將自各其配所執捉仍令押送何如傳曰允發遣府屬徒貽弊端令該道別定將吏次次替付而朴鳳興以湖南更定配所可也
정조 13년
以京畿監司啓本西部居童蒙李阿只老味擊錚査實事判付內近來民心漸至頑悍所謂擊錚與上言若非至猥褻之事多是至泛濫之說通下情自通情尊國體自尊國體今番段特以弛張之意朝於許多草記猥濫之類竝各懲治事有所批下是如乎至於此事尤極猥越況旀八歲兒豈能如是掇辭乎依逋欠吏子處分所謂李聖哲身乙各別嚴刑定配以懲民習此後此等猥濫呼籲之類雖在四件內直爲勘罪之本道及該曹知悉爲良如敎
정조 13년
司譯院啓目粘生徒洪得輿上言回啓云云其父命福加資之請殊涉猥越置之何如判付啓特恩移施於譯官事似不襯而已例不止一二渠亦頗幹事飭當爲來頭首譯材木照例許施彼人見者亦知此擧出於詑及揆以事面亦無所不可是隱乙喩都提調更爲稟處爲良如敎又啓目粘副司果張漢相上言回啓云云其父濂加資施賞之請殊涉踰濫置之何如判付啓公用撙節無甚可紀萬編購出實合奬勞況旀鴨綠以東惟有其時出來一秩其在激勸之道何勒一資加施譯官張濂特爲加資爲良如敎
정조 13년
漢城府啓目粘忠州居幼學李國柱上言回啓云云其十五代祖鎭安大君墓所凡諸繼葬斫伐等節各別禁斷之意分付道臣何如判付啓事有久遠而不必一一追理者至於本事寧或以久遠歇看大君墳山事體自別兺除良鎭安大君卽國初大君中序居第一而有泰伯之德避位於咸興定廟以第二大君入承及鎭安之逝也自咸興移厝豐德齊陵近地則其事體之尊嚴姑舍是是豈任其蕪穢使樵牧不禁民塚逼近而屬之久遠置諸勿論處乎卄步外禁葬謂之殆涉迂遠者該堂跋辭極其駭然本山禁標雖至百步千步亦無所不可該堂爲先從重推考尙未知本山事實在予後人誠有固陋之嫌未遑之歎而今旣因此聞知則豈可又復因循卽令禮曹行會該道今番齊陵春奉審時令道伯親審山所標內民塚局面形止及距齊陵爲幾里外此事蹟之可合憑據者參以目擊耳剽條例錄來還朝日登對以奏事分付爲旀墓道之有篆首守塚之有民戶奉祀孫姓名之爲誰基居在何地方一一詳探回奏事竝以分付該道伯之意令禮曹知悉大君事蹟之見在公私文字者亦令禮曹詳考撮槪草記事一體知悉爲良如敎
정조 13년
刑曹啓目高召史上言內辭緣置之何如判付啓罪狀雖屬罔赦情境容有可恕與同罪是在定配享吏放送此後復踵前習當限死嚴刑限己身勿揀赦典以此意享吏等處卿其捉來嚴飭爲良如敎又啓目粘連方春得輕易放釋置之何如判付啓本事雖極頑濫不可一宥一否放送爲良如敎
정조 13년
知敦寧沈豐之疏曰伏以九陵展謁聖慕克伸五日動駕玉體冞康臣民歡忭曷有其極仍伏念臣於敦府除命旣無敦寧卽當引遞而連値淸齋疏籲路阻幸行隔宵陪扈是重遂不免章皇祗肅多日仍冒私心悚愧如負大何伏乞聖慈俯垂諒察亟命有司照例遞改以存公格不勝幸甚臣無任屛營祈懇之至答曰省疏具悉本職許遞
정조 13년
兵曹參知李集斗疏曰伏以仙寢遍謁聖慕克伸鑾蹕穩旋玉體益康臣民欣忭曷有其極仍伏念臣之一身豈臣之有哉通籍十數年偏蒙我聖上不世之洪私自在簪筆榮寵踰分頂頭毛髮皆歸造化而絲毫莫酬愆尤徒積竟速人言自陷大僇迺殿下哀憫而庇覆之誨牖而指導之特宣非怒之敎開示可生之路拔之機穽置之袵席十行恩言丁寧懇惻有足以孚豚魚而化木石臣雖蒙愚亦具彝性寧不感泣霣結思所以攢祝而仰體也哉自是以往杜門謝客屛伏省愆任他拳踢之交加惟思黥劓之息補庶幾沒齒自靖無負我聖上全保之眷不意陶甄之盛念復記簪履之賤跡拂拭於僇廢之餘收錄於猜恕之中銀臺特除忽隕自天闔門驚倒巷里動色朽骨之再肉枯荄之遇春殆未足以喩此義分雖急於叩謝情地不容於唐突冒犯違逋之科幸蒙體諒之恩且惶且感歷日靡措曾未幾何復叨騎省除旨聯翩臣是何人偏被隆渥乃至於此以首頓地自不覺涕血之被面噫臣本素門畸跡性又疏迂涉世則不能仰俯處事則太沒省覺乃以冥擿之踪久據睢盰之場信己見而觸忤自多暗物情而瘡疣輒出早晩狼狽固所自料果致積恕交騰駭機迭發臺章儒疏聲罪轉急吹覓構捏靡有餘力其所爲說殆無倫理必欲戕臣而後已倘非我殿下至仁至明洞察而曲全之則臣豈能獲保軀命以至今日哉嗚呼臣之姸醜長短莫逃於淵鑑之下前後恩造殆若天獨憐之則人之爲言固不足多辯而抑臣有所反顧而自傷者臣之受國厚恩與天無極而未能報效其萬一顧乃自不謹愼致此顚沛僇辱身名辜負眷知一則臣罪二則臣罪撫心慙痛罔知所喩往雖不諫來猶可追爲今之計惟有息影屛跡永謝徒宦庶可爲一分塵刹之報而已今若憑依寵靈不思懲毖夤緣冒進恬若固有則畢竟僨敗必有倍蓗於前日者臣身禍福雖不敢自恤而獨不念上累生成之大德乎適値行幸在卽召牌屢促怵分畏義黽勉出肅而因仍蹲據有壞廉防玆敢瀝血陳懇仰瀆崇嚴伏乞聖慈天地父母俯垂鑑諒刊臣職名俾得優游散地歌詠聖澤以卒終始曲保之恩千萬幸甚臣無任屛營祈懇之至省疏具悉宜令一伸許遞
정조 13년
己酉二月十八日巳時上御重熙堂右副承旨與稟事閣臣入侍時右副承旨李祖承假注書徐有聞記注官金鳳顯記事官李相璜稟事閣臣徐有防待敎金祖淳以次進伏訖上曰留院公事持入可也賤臣承命出持入上曰試官沈豐之令該曹口傳付軍職出榻敎祖承曰明日別試射時應射人員中時無職名者令該曹口傳付軍職何如上曰依爲之出擧條有防曰中部居通德郞金亨道上言內以爲其高祖孝謇同生妹故尙宮金氏崇禎戊寅年纔六歲選爲大殿侍女卽我仁祖大王卽祚十六年之歲歷事仁廟孝廟顯廟肅廟景廟列聖五朝荐覩邦家之盛禮爲宮女之八年乙酉仰瞻孝廟朝陞儲之大慶乙酉後七十七年辛丑又瞻我英宗大王建儲之大禮迄于景廟朝嗣位三年之癸卯得其壽九十一歲而終英廟朝壬戌御筆書下四言八句遣中官賜祭其墓伊後十六年丁丑冬命禮官特旌其閭其祖前僉使滿淸及其父宮任器重以尙宮奉祀人奉安御筆於私第者殆將三十餘年之久而俱已作故今方蕩淅流落數三間弊廬不能自保莫重奉安恐有欠敬之慮齋沐奉獻于天陛之下云云而判付內檢校直提學招問事蹟又問其矣後役名後日入侍時以奏事命下矣臣招致上言人金亨道詳問其事實則果如渠上言內辭意而英廟朝壬戌御製御筆四言八句曰近百享年夙夜爲國今惟昔日玆令中官年高彌忠曾予稱賞三十二宇用表其心仍遣中官致祭其墓又於丁丑冬命禮官旌閭以御製書下曰五朝宮人九十一歲尙宮三陟金氏旌忠之門卽祚三十三年丁丑十二月日命立云而丁丑十二月日編次人引見入侍時御製五朝尙宮金氏特令旌閭仍記曰噫自古宮人年老者其幾人而豈若此人者乎生於皇朝崇禎癸酉嗚呼丙子卽其四歲也年六歲仁廟十六年戊寅入闕歷孝顯兩廟曁我聖考七年侍湯之日夙夜竭誠卽予目覩而逮于庚子年幾九十三年陵所茶禮時無日不往獲覩祔廟翌年我皇兄三年癸卯考終得年九十一歲尤可異者入闕八年乙酉仰瞻我聖祖陞儲七十七年辛丑又見予承建儲之命其忠若此其壽若此其在示後之道焉可無識其又遙望中州而飮涕者卽老宮人生年也不忍泯焉於是乎記皇朝崇禎紀元後百三十年丁丑冬特命旌門略記其槪云又命承旨書下傳敎於金亨道若曰金器重子亨道準次爾之高祖尙宮金氏昔年多有功勞年至九十爲國竭忠故慈殿以靈巖羅州安州所里山田畓及延安北邊奴婢田畓導掌特授爾父其令永世奉祀於尙宮此則爾之曾祖興澤爲尙宮侍養至於爾祖滿淸爾父器重而然也今年追惟昔日爾仲叔九重特差軍職圖署成給於爾其令勿拘代世世奉祀此後若有可代之事必也九重子若孫代之事有敎依此奏行向事云故重臣李益炡以禮判承命旌閭仍記其顚末矣渠之役名以渠叔別軍職金九重陽德縣監時代加出通德郞帖文而渠因傳敎以導掌隨行矣貧寒所致未免賣買今無生活之道奉納御製御筆將爲落鄕之計云旣有入侍以奏之命故敢此仰達矣上曰似屬干恩其事稀貴先朝處分若是曠絶不可以干恩言且與外廷事有異令該宮房給價推給導掌於諸處事分付內需司此後無論賣與買犯手於此導掌者移法司重治事嚴飭可也出擧條命書公事判付訖命退諸臣以次退出
정조 13년
行都承旨金憙坐行左承旨李秉鼎坐直右承旨林濟遠坐直左副承旨李敏采坐右副承旨申耆坐同副承旨姜彝正坐注書金孝建病一員未差假注書徐有聞仕白慶楷仕直事變假注書劉師玶仕
정조 13년
承旨前望單子入之金憙李秉鼎林濟遠李敏采申耆姜彝正落點
정조 13년
林濟遠啓曰明日常參經筵取稟傳曰停
정조 13년
申耆啓曰大司憲未差執義李壽咸武二所進去掌令李秉喆武一所進去持平姜世鷹在外持平一員未差監察茶時之意敢啓傳曰知道
정조 13년
申耆啓曰禁衛營將官來言今日本營軍兵日次私習云矣敢啓傳曰知道
정조 13년
申耆啓曰御營廳將官來言今日本廳軍兵日次私習云矣敢啓傳曰知道
정조 13년
傳于申耆曰出宮門路以協陽門爲之
정조 13년
摠管前望單子入之副摠管洪秀輔李重馥李文德金載瓚落點
정조 13년
兵曹口傳政事副司直李亨逵
정조 13년
申耆啓曰卽者義禁府都事來言時囚罪人宋徵一過齋後嚴問口招金方行令次堂捧供事命下而判義禁韓光會未肅拜同義禁李時秀徐鼎修試官進去只有金載瓚一人不得備員開坐云判義禁卽爲牌招何如傳曰試所進去同義禁許遞前望單子入之待下批牌招開坐金載瓚摠管許遞以爲備員開坐之地
정조 13년
金吾堂上前望單子入之知義禁沈豐之同義禁李獻慶落點
정조 13년
李秉鼎啓曰新除授右副承旨申耆前任谷山縣監同副承旨姜彝正前任鏡城判官俱在解由未出中何以爲之敢稟傳曰勿拘
정조 13년
傳于林濟遠曰未肅拜兵曹參知許遞
정조 13년
兵曹參知前望單子入之李洪載落點
정조 13년
申光岳在外代以白慶楷爲假注書
정조 13년
以全羅監司狀啓細鱗石首魚節候尙早限內不得封進惶恐待罪事傳于申耆曰勿待罪事回諭
정조 13년
傳于李秉鼎曰同副承旨入侍
정조 13년
申耆以戶曹言啓曰今番幸行時交河郡所在各宮房免稅結之準限者詳考草記稟處事命下矣取考元案則本郡元結免稅龍洞宮十結慶壽宮二十結宜嬪宮二十結載錄而龍洞宮免稅及慶壽宮免稅旣準十年之限道內田結有裕邑移定之意分付該道道臣何如傳曰允宜嬪宮免稅亦爲移定可也
정조 13년
李秉鼎以戶曹言啓曰西部龍山坊孔德里居幼學宋潾上言內以爲渠以故忠愍公宋圖南之玄孫當丙子大無之歲世居家田從當還退次前府使洪配浩處受錢二百四十兩後每年賭地以二十五兩無遺備給矣昨年始辦本價欲爲還退則配浩稱以永買斥退不還末乃轉賣他人而所謂新買人猝地驅逐祖先祠宇無處住接特命有司卽爲退還舊基事判付內査處後草記事命下矣此訟肯綮專在於永賣權賣之間而狀者則曰以權賣洪家則曰以永買互相推諉考見文書可以決折而文書方在新買人海州居鄭東有家云發關取來考閱決處後更爲草記之意敢啓傳曰知道
정조 13년
申耆以兵曹言啓曰今二月二十日文臣朔試射日次而慕華館訓鍊院謁聖武科初試設場相値不得爲之之意敢啓傳曰知道
정조 13년
申耆以兵曹言啓曰忠翊衛將李相胤除授在外過限未上來依法典改差何如傳曰允
정조 13년
申耆以兵曹言啓曰平壤居幼學金尙權上言內其父國瑚乙未年都試時以片箭沒技已蒙直赴殿試之典而及至丙申殿試入場應試六兩試射之際矢短落地故爲試所之所驅出不得更試未免見拔令該曹照例稟處俾得許赴於後日殿試事令兵判詳考伊時都試啓本回啓文蹟果如渠言草記稟處事判下矣取考乙未年平安監營別武士都試啓本回啓則別試閑良金國瑚以片箭沒技果然直赴而殿試雖或一次見落三次連赴自是定式而其後十四年之間初無赴擧之事忽於今者縱子呼籲者其間情節誠多疑惑考見丙申年殿試單子則因傳敎削科初非落榜今於年久之後敢生僥倖之計稱以落榜願得更赴旣是因傳敎削科者則固當縮伏罪悚之不暇而諉以年久謂人莫知漫漶本事唐突上言究其情狀萬萬駭痛上言內辭意勿施其欺罔天聽之罪令攸司照律嚴勘何如傳曰其委折爲先更爲査實草記可也
정조 13년
申耆以都摠府言啓曰今日入直內三廳及武兼禁軍軍兵等當爲中日習射而親臨試射相値不得爲之之意敢啓傳曰知道
정조 13년
李秉鼎以備邊司言啓曰因交河郡守洪喜榮所啓有還宮後自備局卽爲草記稟處之命矣取見其所啓則北漢私授還上旣自本郡董飭則勿論僧還與各倉還不待本官之成冊私自分給畢竟虛實無以檢察一從本官成冊爲辭矣摠廳之私還名色一委之保主人分給時虛實混淆全無區別捧上時侵漁攘奪罔有紀極故向來因前前道臣筵達使之關由本官修成冊憑考分給矣私還旣如是定式僧還各倉還之無成冊擅授亦非重軍餉之道此後則勿論僧還各倉還竝依私還例一從本官成冊分給事申明定式交河如此則他邑可知畿邑中摠還分給處亦爲一體施行之意分付何如傳曰允此後違越定式則自摠使難免重勘以此嚴飭
정조 13년
李秉鼎以備邊司言啓曰南關穀數千石加劃北關添劃南關之策論理回啓事命下矣今此南關穀數千石鱗次轉輸之命寔出於軫念北民靡不用極之聖意而又慮南關穀之不足使之論理回啓苟有拮据之勢曷敢不卽爲措處而第念咸鏡一道雖曰通同之慘歉觀乎道臣繡衣之啓參以道路傳聞之說輪疾之流行南關則稀少而北關則熾盛穀物之貿遷北關則阻絶而南關則差勝緩急疾徐煞有分殊數千包加送在北關誠可謂大惠而在南關庶不至太窘設令添劃惟有嶺穀一路而嶺民旣困於二萬五千包之船運且北船之出來者多在畢船之後其不中道還歸有未可知揆以事勢姑難更擧以此意分付北道道臣仰體一視之德意爛商兩便之方略使之從南關見在穀物塗抹推移以爲接濟之地何如傳曰允
정조 13년
李秉鼎以備邊司言啓曰以慶尙監司狀啓北運穀致敗於寧海府該地方官及領運差使員令攸司稟處事傳曰人物雖幸無恙穀包亦不夥然而觀於拯出之數當初裝載之不實可知當該地方官及臭載邑地方官竝令廟堂草記勘罪此後另加嚴飭更勿如是事命下矣一自船粟以後聖念憧憧前後絲綸之爲南北生靈懃懃懇懇申明董飭者果如何而今此運穀之失敗專由人事之不臧深夜非行船之時險洋無指路之人此已萬萬可駭而至於空石之自浮尤驗斛面之不實苟非監色之從而容奸則可見裝發之初不致意顧今春窮轉甚北運纔半此不嚴懲則向後領後護送等節誰肯悉心用力終奏利涉之功也哉寧海前府使雖云已遞職之後旣在未傳符之前護送不謹之罪在所難逭鎭海縣監裝穀則太無實色吏則任落後其不能事事據此可知咸安郡守旣曰領運差員則無論前運後運凡有臭載之患難免溺職之辜不可以人命之幸免淹沒穀物之不至全失而有所參恕三邑守令竝令該府拿問嚴勘何如傳曰允咸安郡守待畢運拿處鎭海縣監則兩罪俱發不可拿處而止爲先罷黜令該曹口傳各別擇差待下批不多日內辭朝
정조 13년
吏曹口傳政事以尹芮基爲鎭海縣監
정조 13년
申耆以武一所試官意啓曰參試官訓鍊副正尹芮基今日政移拜鎭海縣監矣參試之任不可暫曠令政院卽速稟旨變通以爲備員之地何如傳曰允
정조 13년
李秉鼎以武一所試官意啓曰今日開場柳葉箭應射擧子自雲字仍爲試取之意敢啓傳曰知道
정조 13년
李秉鼎以武一所試官意啓曰今日本所柳葉箭應射擧子自雲字至羽字合一千九百五十人內入格一百二十五人昨日入格八十九人合爲二百十四人之意敢啓傳曰知道
정조 13년
林濟遠以武二所試官意啓曰臣所今日自結字至師字半字柳葉箭試取入格二百八人昨日入格一百五十九人合爲三百六十七人矣柳葉箭今已畢試鐵箭自天字仍爲試取之意敢啓傳曰知道
정조 13년
申耆以武二所試官意啓曰臣所鐵箭應射擧子三百六十七人內今日試取入格爲二人未入格二十六人未及試取三百三十九人矣日暮姑停之意敢啓傳曰知道